automatiker
Store norske leksikon,Teknologi og industri,Elektronikk,Elektronikk
Automatiker er en yrkesutøver som arbeider i prosessindustri, mekanisk industri og i bedrifter som installerer, bygger, reparerer og vedlikeholder automatiserte systemer og maskiner.
Automatikerens arbeidsoppgaver består i å vedlikeholde, feilsøke, reparere, skifte ut, installere, kontrollere og justere elektroniske, elektriske, pneumatiske og hydrauliske måle-, styre- og reguleringssystemer. Automatikeren må samarbeide med andre faggrupper som har ansvar for drift og vedlikehold av prosess- og produksjonsanlegg. Utdanning Utdanningen skjer normalt ved tre år i videregående skole og halvannet år i lære i bedrift.  Første året: vg1 Elektro og datateknologi eller Teknologi- og industrifag. Andre året: vg2 Automatisering. Tredje året: vg3 Automatiseringsfaget. Deretter jobber man som lærling i et og et halvt år i en bedrift.  Læretiden avsluttes med en fagprøve. Med allsidig praksis i fem og et halvt år pluss 25 prosent og godkjent teoriprøve/eksamen er det mulig å gå opp til fagprøve som praksiskandidat. Les mer i Store norske leksikon Videregående opplæring i Norge Eksterne lenker utdaning.no: automatiker